ΠΑΡΑΡΤΗΜΑ V

ΕΠΑΛΗΘΕΥΣΗ ΔΕΔΟΜΕΝΩΝ ΚΙΝΗΤΗΡΑ

1. Εισαγωγή

Από τη διαδικασία δοκιμής κινητήρων που περιγράφεται στο παρόν παράρτημα παράγονται τα δεδομένα εισόδου που σχετίζονται με τους κινητήρες για το εργαλείο προσομοίωσης.

2. Ορισμοί

Για τους σκοπούς του παρόντος παραρτήματος, ισχύουν οι ορισμοί σύμφωνα με τον κανονισμό ΟΕΕ/ΗΕ αριθ. 49 αναθ. 06 και, πέραν αυτών, οι ακόλουθοι ορισμοί:

(1) «Σειρά κινητήρων εκπομπών CO2»: ομάδα κινητήρων ενός κατασκευαστή, όπως ορίζεται στο σημείο 1 του προσαρτήματος 3,

(2) «Μητρικός κινητήρας εκπομπών CO2»: κινητήρας επιλεγόμενος από σειρά κινητήρων εκπομπών CO2, όπως ορίζεται στο προσάρτημα 3,

(3) «NCV»: καθαρή θερμογόνος δύναμη καυσίμου, όπως ορίζεται στο σημείο 3.2,

(4) «εκπομπές ειδικής μάζας»: οι συνολικές εκπομπές μάζας διαιρούμενες διά του συνολικού έργου κινητήρα για καθορισμένη χρονική περίοδο εκπεφρασμένες σε g/kWh,

(5) «ειδική κατανάλωση καυσίμου»: η συνολική κατανάλωση καυσίμου διαιρούμενη διά του συνολικού έργου κινητήρα για καθορισμένη χρονική περίοδο εκπεφρασμένη σε g/kWh,

(6) «FCMC»: κύκλος προσδιορισμού χάρτη κατανάλωσης καυσίμου,

(7) «Πλήρες φορτίο»: η παρεχόμενη ροπή/ισχύς κινητήρα σε ορισμένες στροφές κινητήρα, όταν ο κινητήρας λειτουργεί σε μέγιστο αίτημα χειριστή.

Οι ορισμοί στα σημεία 3.1.5 και 3.1.6. του παραρτήματος 4 του κανονισμού ΟΕΕ/ΗΕ αριθ. 49 αναθ. 06 δεν εφαρμόζονται.

3. Γενικές απαιτήσεις

Οι εργαστηριακές εγκαταστάσεις βαθμονόμησης συμμορφώνονται είτε με το πρότυπο ISO/TS 16949, τη σειρά προτύπων ISO 9000 ή το πρότυπο ISO/IEC 17025. Ο εργαστηριακός εξοπλισμός μετρήσεων αναφοράς που χρησιμοποιείται για βαθμονόμηση και/ή επαλήθευση πρέπει να ανταποκρίνεται στο σύνολό του σε εθνικά ή διεθνή πρότυπα.

Οι κινητήρες ομαδοποιούνται σε σειρές εκπομπών CO2 κινητήρων, οι οποίες καθορίζονται σύμφωνα με το προσάρτημα 3. Στο σημείο 4.1 διευκρινίζονται οι εκτελέσεις δοκιμής εκπομπών που πραγματοποιούνται με σκοπό την πιστοποίηση συγκεκριμένης σειράς κινητήρων εκπομπών CO2.

3.1 Συνθήκες δοκιμής

Όλες οι εκτελέσεις δοκιμών που πραγματοποιούνται με σκοπό την πιστοποίηση συγκεκριμένης σειράς κινητήρων εκπομπών CO2- που καθορίζεται σύμφωνα με το προσάρτημα 3 του παρόντος παραρτήματος διενεργούνται επί του ίδιου πραγματικού κινητήρα και χωρίς αλλαγές όσον αφορά την εγκατάσταση του δυναμόμετρου του κινητήρα και του συστήματος κινητήρα, πέραν των εξαιρέσεων που ορίζονται στο σημείο 4.2 και στο προσάρτημα 3.

3.1.1 Εργαστηριακές συνθήκες δοκιμών

Οι δοκιμές διενεργούνται υπό συνθήκες περιβάλλοντος που πληρούν τις ακόλουθες προϋποθέσεις καθόλη τη διάρκεια της εκτέλεσης της δοκιμής:

Σε περίπτωση που οι δοκιμές διενεργούνται σε θαλάμους δοκιμών που μπορούν να προσομοιώσουν βαρομετρικές συνθήκες διαφορετικές από εκείνες που επικρατούν στην ατμόσφαιρα συγκεκριμένων εγκαταστάσεων δοκιμών, η εφαρμοστέα τιμή fa καθορίζεται από το σύστημα ρύθμισης συνθηκών με βάση τις προσομοιωμένες τιμές ατμοσφαιρικής πίεσης. Η ίδια τιμή αναφοράς για την προσομοιωμένη ατμοσφαιρική πίεση χρησιμοποιείται για τη διαδρομή αέρα εισαγωγής και καυσαερίων καθώς και για το σύνολο των υπόλοιπων σχετικών συστημάτων κινητήρα. Η πραγματική τιμή της προσομοιωμένης ατμοσφαιρικής πίεσης για τη διαδρομή αέρα εισαγωγής και καυσαερίων καθώς και για το σύνολο των υπόλοιπων σχετικών συστημάτων κινητήρα πρέπει να βρίσκεται εντός των ορίων που καθορίζονται στο υποσημείο 3).

Δοκιμές σύμφωνα με το παρόν παράρτημα μπορούν να διενεργούνται και σε περιπτώσεις κατά τις οποίες η πίεση περιβάλλοντος στην ατμόσφαιρα στις συγκεκριμένες εγκαταστάσεις δοκιμών υπερβαίνει το ανώτατο όριο των 102 kPa. Σε αυτή την περίπτωση, οι δοκιμές διενεργούνται με τη συγκεκριμένη πίεση αέρα περιβάλλοντος που επικρατεί στην ατμόσφαιρα.

Σε περιπτώσεις κατά τις οποίες ο θάλαμος δοκιμών παρέχει τη δυνατότητα ελέγχου της θερμοκρασίας, της πίεσης και/ή της υγρασίας του αέρα εισαγωγής κινητήρα ανεξάρτητα από τις ατμοσφαιρικές συνθήκες, για τις εν λόγω παραμέτρους χρησιμοποιούνται οι ίδιες ρυθμίσεις σε όλες τις εκτελέσεις δοκιμών που πραγματοποιούνται με σκοπό την πιστοποίηση συγκεκριμένης σειράς κινητήρων εκπομπών CO2 η οποία καθορίζεται σύμφωνα με το προσάρτημα 3 του παρόντος παραρτήματος.

3.1.2 Εγκατάσταση κινητήρα

Ο κινητήρας δοκιμής εγκαθίσταται σύμφωνα με τα σημεία 6.3 έως 6.6 του παραρτήματος 4 του κανονισμού ΟΕΕ/ΗΕ αριθ. 49 αναθ. 06.

Σε περίπτωση που δεν έχουν εγκατασταθεί τα βοηθητικά μέσα/εξοπλισμός που είναι απαραίτητα για τη λειτουργία του συστήματος κινητήρα, όπως απαιτείται σύμφωνα με το σημείο 6.3 του παραρτήματος 4 του κανονισμού ΟΕΕ/ΗΕ αριθ. 49 αναθ. 06, όλες οι μετρούμενες τιμές ροπής κινητήρα διορθώνονται ως προς την ισχύ που απαιτείται για την κίνηση των εν λόγω κατασκευαστικών στοιχείων ώστε να συμμορφώνονται με το παρόν παράρτημα, σύμφωνα με το σημείο 6.3 του παραρτήματος 4 του κανονισμού ΟΕΕ/ΗΕ αριθ. 49 αναθ. 06.

Η κατανάλωση ισχύος των ακόλουθων κατασκευαστικών στοιχείων κινητήρα που παράγει τη ροπή κινητήρα για την κίνηση των εν λόγω κατασκευαστικών στοιχείων κινητήρα καθορίζεται σύμφωνα με το προσάρτημα 5 του παρόντος παραρτήματος:

3.1.3 Εκπομπές στροφαλοθαλάμου

Σε περίπτωση κλειστού στροφαλοθαλάμου, ο κατασκευαστής διασφαλίζει ότι το σύστημα εξαερισμού του κινητήρα δεν επιτρέπει την εκπομπή αερίων στροφαλοθαλάμου στην ατμόσφαιρα. Σε περίπτωση που ο στροφαλοθάλαμος είναι ανοικτού τύπου, οι εκπομπές μετρώνται και προστίθενται στις εκπομπές αγωγού εξαγωγής, σύμφωνα με τις διατάξεις που ορίζονται στο σημείο 6.10. του παραρτήματος 4 του κανονισμού ΟΕΕ/ΗΕ αριθ. 49 αναθ. 06.

3.1.4 Αερόψυκτοι κινητήρες

Στη διάρκεια όλων των εκτελέσεων δοκιμών, το σύστημα ψύξης αέρα υπερπλήρωσης που χρησιμοποιείται στην κλίνη δοκιμών τίθεται σε λειτουργία υπό συνθήκες που είναι αντιπροσωπευτικές της εφαρμογής του επί των οχημάτων σε συνθήκες περιβάλλοντος αναφοράς. Οι συνθήκες περιβάλλοντος αναφοράς ορίζονται ως 293 K για τη θερμοκρασία αέρα και 101,3 kPa για την πίεση.

Η εργαστηριακή ψύξη αέρα υπερπλήρωσης για δοκιμές σύμφωνα με τον παρόντα κανονισμό θα πρέπει να συμμορφώνεται με τις διατάξεις που ορίζονται στο σημείο 6.2 του παραρτήματος 4 του κανονισμού ΟΕΕ/ΗΕ αριθ. 49 αναθ. 06.

3.1.5 Σύστημα ψύξης κινητήρα

3.2 Καύσιμα

Το αντίστοιχο καύσιμο αναφοράς για τα υπό δοκιμή συστήματα κινητήρα επιλέγεται μεταξύ των τύπων καυσίμου που απαριθμούνται στον Πίνακα 1. Οι ιδιότητες των καυσίμων αναφοράς που απαριθμούνται στον Πίνακα 1 πρέπει να είναι εκείνες που καθορίζονται στο παράρτημα IX του κανονισμού (ΕΕ) αριθ. 582/2011 της Επιτροπής.

Προκειμένου να διασφαλίζεται η χρήση του ίδιου καυσίμου σε όλες τις εκτελέσεις δοκιμών που πραγματοποιούνται με σκοπό την πιστοποίηση συγκεκριμένης σειράς κινητήρων εκπομπών CO2, δεν πρέπει να πραγματοποιείται επαναπλήρωση της δεξαμενής ή αλλαγή της δεξαμενής τροφοδοσίας του συστήματος κινητήρα. Κατ' εξαίρεση, μπορεί να επιτρέπεται επαναπλήρωση ή αλλαγή δεξαμενής εφόσον είναι εφικτό να διασφαλιστεί ότι το καύσιμο αντικατάστασης έχει τις ίδιες ακριβώς ιδιότητες με το καύσιμο που χρησιμοποιούνταν προηγουμένως (ίδια παρτίδα παραγωγής).

Η NCV για το χρησιμοποιούμενο καύσιμο προσδιορίζεται βάσει δύο χωριστών μετρήσεων σύμφωνα με τα αντίστοιχα πρότυπα για κάθε τύπο καυσίμου που καθορίζεται στον Πίνακα 1. Οι δύο χωριστές μετρήσεις πραγματοποιούνται από δύο διαφορετικά εργαστήρια, τα οποία είναι ανεξάρτητα από τον κατασκευαστή που υποβάλλει αίτηση πιστοποίησης. Το εργαστήριο που πραγματοποιεί τις μετρήσεις συμμορφώνεται με τις απαιτήσεις του προτύπου ISO/IEC 17025. Η αρμόδια για την έγκριση αρχή διασφαλίζει ότι το δείγμα καυσίμου που χρησιμοποιείται για τον προσδιορισμό της NCV λαμβάνεται από την παρτίδα καυσίμου που χρησιμοποιείται σε όλες τις εκτελέσεις δοκιμών.

Σε περίπτωση που οι δύο χωριστές τιμές της NCV παρουσιάζουν απόκλιση άνω των 440 Joule ανά γραμμάριο καυσίμου, οι προσδιορισθείσες τιμές θεωρούνται άκυρες και η διαδικασία μέτρησης επαναλαμβάνεται.

Ο μέσος όρος των δύο χωριστών τιμών NCV που δεν παρουσιάζουν απόκλιση άνω των 440 Joule ανά γραμμάριο καυσίμου καταγράφεται σε MJ/kg, αφού στρογγυλοποιηθεί έως 3 δεκαδικά ψηφία σύμφωνα με το πρότυπο ASTM E 29-06.

Για τα αέρια καύσιμα, τα πρότυπα για τον προσδιορισμό της NCV σύμφωνα με τον πίνακα 1 προβλέπουν τον υπολογισμό της θερμογόνου δυνάμεως με βάση τη σύνθεση του καυσίμου. Η σύνθεση του αερίου καυσίμου για τον προσδιορισμό της NCV προσδιορίζεται βάσει της ανάλυσης της παρτίδας αερίου καυσίμου αναφοράς που χρησιμοποιείται για τις δοκιμές πιστοποίησης. Για τον προσδιορισμό της σύνθεσης του αερίου καυσίμου που χρησιμοποιείται για τον προσδιορισμό της NCV, διενεργείται μία μόνο ανάλυση από εργαστήριο που είναι ανεξάρτητο από τον κατασκευαστή που υποβάλλει αίτηση πιστοποίησης. Για αέρια καύσιμα, η NCV προσδιορίζεται με βάση την εν λόγω μεμονωμένη ανάλυση και όχι με βάση τη μέση τιμή δύο χωριστών μετρήσεων.

Πίνακας 1

Καύσιμα αναφοράς για δοκιμές

3.3 Λιπαντικά

Το λιπαντικό λάδι για όλες τις εκτελέσεις δοκιμών που πραγματοποιούνται σύμφωνα με το παρόν παράρτημα πρέπει να είναι εμπορικά διαθέσιμο λάδι με έγκριση απεριόριστης διάρκειας ισχύος από τον κατασκευαστή υπό κανονικές εν χρήσει συνθήκες, όπως ορίζεται στο σημείο 4.2 του παραρτήματος 8 του κανονισμού ΟΕΕ/ΗΕ αριθ. 49 αναθ. 06. Τα λιπαντικά των οποίων η χρήση περιορίζεται σε ορισμένες μόνο ειδικές συνθήκες λειτουργίας του συστήματος κινητήρα ή των οποίων το χρονικό διάστημα αλλαγής είναι ιδιαίτερα μικρό, δεν χρησιμοποιούνται με σκοπό την πραγματοποίηση εκτελέσεων δοκιμών σύμφωνα με το παρόν παράρτημα. Το εμπορικά διαθέσιμο λάδι δεν πρέπει να τροποποιείται με οποιοδήποτε μέσο και δεν πρέπει να προστίθενται σε αυτό πρόσθετα.

Όλες οι εκτελέσεις δοκιμών με σκοπό την πιστοποίηση των ιδιοτήτων που σχετίζονται με τις εκπομπές CO2 και την κατανάλωση καυσίμου συγκεκριμένης σειράς κινητήρων εκπομπών CO2- πραγματοποιούνται με τον ίδιο τύπο λιπαντικού λαδιού.

3.4 Σύστημα μέτρησης ροής καυσίμου

Όλες οι ροές καυσίμου που καταναλώνονται από το συνολικό σύστημα κινητήρα καταγράφονται από το σύστημα μέτρησης ροής καυσίμου. Οι πρόσθετες ροές καυσίμου που δεν παρέχονται απευθείας στη διαδικασία καύσης στους κυλίνδρους του κινητήρα περιλαμβάνονται στο σήμα ροής καυσίμου για όλες τις πραγματοποιούμενες εκτελέσεις δοκιμών. Οι πρόσθετοι εγχυτήρες καυσίμου (π.χ. συσκευές ψυχρής εκκίνησης) που δεν είναι απαραίτητοι για τη λειτουργία του συστήματος κινητήρα αποσυνδέονται από τον σωλήνα τροφοδοσίας καυσίμου κατά τη διάρκεια όλων των πραγματοποιούμενων εκτελέσεων δοκιμών.

3.5 Προδιαγραφές εξοπλισμού μέτρησης

Ο εξοπλισμός μέτρησης πρέπει να πληροί τις απαιτήσεις του σημείου 9 του παραρτήματος 4 του κανονισμού ΟΕΕ/ΗΕ αριθ. 49 αναθ. 06.

Κατά παρέκκλιση των απαιτήσεων που καθορίζονται στο σημείο 9 του παραρτήματος 4 του κανονισμού ΟΕΕ/ΗΕ αριθ. 49 αναθ. 06, τα συστήματα μέτρησης που απαριθμούνται στον πίνακα 2 πρέπει να συμμορφώνονται με τα όρια που καθορίζονται στον πίνακα 2.

Πίνακας 2

Απαιτήσεις συστημάτων μέτρησης

Τυπικό σφάλμα εκτίμησης SEE

Η τιμή «xmin», που χρησιμοποιείται για τον υπολογισμό της τιμής σημείου τομής στον πίνακα 2, είναι 0,9 φορές η ελάχιστη προβλεπόμενη τιμή που αναμένεται στη διάρκεια όλων των εκτελέσεων δοκιμών για το αντίστοιχο σύστημα μέτρησης.

Ο ρυθμός μετάδοσης σήματος των συστημάτων μέτρησης που απαριθμούνται στον πίνακα 2, εκτός του συστήματος μέτρησης ροής μάζας καυσίμου, πρέπει να είναι τουλάχιστον 5 Hz (συνιστάται ≥ 10 Hz). Ο ρυθμός μετάδοσης σήματος του συστήματος μέτρησης ροής μάζας καυσίμου είναι τουλάχιστον 2 Hz.

Όλα τα δεδομένα μέτρησης καταγράφονται με ρυθμό δείγματος τουλάχιστον 5 Hz (συνιστάται ≥ 10 Hz).

3.5.1 Επαλήθευση εξοπλισμού μέτρησης

Για κάθε σύστημα μέτρησης διενεργείται επαλήθευση της συμμόρφωσης με τις απαιτήσεις που καθορίζονται στον πίνακα 2. Στο σύστημα μέτρησης εισάγονται τουλάχιστον 10 τιμές αναφοράς μεταξύ xmin και της τιμής «μέγ. βαθμονόμησης» που καθορίζεται σύμφωνα με το σημείο 3.5 και η απόκριση του συστήματος μέτρησης καταγράφεται ως μετρούμενη τιμή.

Για τον γραμμικό έλεγχο, οι μετρούμενες τιμές συγκρίνονται με τις τιμές αναφοράς με τη χρήση γραμμικής παλινδρόμησης ελαχίστων τετραγώνων, σύμφωνα με το σημείο A.3.2 του προσαρτήματος 3 του παραρτήματος 4 του κανονισμού ΟΕΕ/ΗΕ αριθ. 49 αναθ. 06.

4. Διαδικασία δοκιμών

Όλα τα δεδομένα μέτρησης καθορίζονται σύμφωνα με το παράρτημα 4 του κανονισμού ΟΕΕ/ΗΕ αριθ. 49 αναθ. 06, εκτός εάν ορίζεται διαφορετικά στο παρόν παράρτημα.

4.1 Επισκόπηση των εκτελέσεων δοκιμών που πρέπει να πραγματοποιούνται

Στον Πίνακα 3 παρέχεται επισκόπηση όλων των εκτελέσεων δοκιμών που πρέπει να πραγματοποιούνται με σκοπό την πιστοποίηση συγκεκριμένης σειράς κινητήρων εκπομπών CO2 που καθορίζεται σύμφωνα με το προσάρτημα 3.

Ο κύκλος προσδιορισμού χάρτη κατανάλωσης καυσίμου σύμφωνα με το σημείο 4.3.5 και η καταγραφή της καμπύλης ετεροκίνησης κινητήρα σύμφωνα με το σημείο 4.3.2 παραλείπονται για όλους τους υπόλοιπους κινητήρες εκτός του μητρικού κινητήρα εκπομπών CO2 της σειράς κινητήρων εκπομπών CO2.

Σε περίπτωση που κατόπιν αιτήματος του κατασκευαστή εφαρμόζονται οι διατάξεις που καθορίζονται στο άρθρο 15 παράγραφος 5 του XXX, εκπονείται ο κύκλος προσδιορισμού χάρτη κατανάλωσης καυσίμου σύμφωνα με το σημείο 4.3.5 και καταγράφεται η καμπύλη ετεροκίνησης κινητήρα σύμφωνα με το σημείο 4.3.2 και για τον συγκεκριμένο κινητήρα.

Πίνακας 3

Επισκόπηση των εκτελέσεων δοκιμών που πρέπει να πραγματοποιούνται

4.2 Επιτρεπόμενες αλλαγές στο σύστημα κινητήρα

Η μείωση της τιμής-στόχου για τον ελεγκτή στροφών κινητήρα σε βραδυπορία στη μονάδα ηλεκτρονικού ελέγχου του κινητήρα επιτρέπεται για όλες τις εκτελέσεις δοκιμών που περιλαμβάνουν λειτουργία σε βραδυπορία, προκειμένου να αποτρέπεται η παρεμβολή μεταξύ του ελεγκτή στροφών κινητήρα σε βραδυπορία και του ελεγκτή στροφών της κλίνης δοκιμών.

4.3 Εκτελέσεις δοκιμών

4.3.1 Καμπύλη πλήρους φορτίου κινητήρα

Η καμπύλη πλήρους φορτίου κινητήρα καταγράφεται σύμφωνα με τα σημεία 7.4.1. έως 7.4.5 του παραρτήματος 4 του κανονισμού ΟΕΕ/ΗΕ αριθ. 49 αναθ. 06.

4.3.2 Καμπύλη ετεροκίνησης κινητήρα

Η καταγραφή της καμπύλης ετεροκίνησης κινητήρα σύμφωνα με το παρόν σημείο παραλείπεται για όλους τους άλλους κινητήρες εκτός του μητρικού κινητήρα εκπομπών CO2 της σειράς κινητήρων εκπομπών CO2 που καθορίζεται σύμφωνα με το προσάρτημα 3. Σύμφωνα με το σημείο 6.1.3, η καμπύλη ετεροκίνησης κινητήρα που καταγράφεται για τον μητρικό κινητήρα εκπομπών CO2 της σειράς κινητήρων εκπομπών CO2 εφαρμόζεται επίσης στο σύνολο των κινητήρων που περιλαμβάνονται στην ίδια σειρά κινητήρων εκπομπών CO2.

Σε περίπτωση που κατόπιν αιτήματος του κατασκευαστή εφαρμόζονται οι διατάξεις που καθορίζονται στο άρθρο 15 παράγραφος 5 του παρόντος κανονισμού, η καμπύλη ετεροκίνησης κινητήρα καταγράφεται και για τον συγκεκριμένο κινητήρα.

Η καμπύλη ετεροκίνησης κινητήρα καταγράφεται σύμφωνα με την επιλογή β) του σημείου 7.4.7 του παραρτήματος 4 του κανονισμού ΟΕΕ/ΗΕ αριθ. 49 αναθ. 06. Η εν λόγω δοκιμή προσδιορίζει την αρνητική ροπή που απαιτείται για την ετεροκίνηση του κινητήρα μεταξύ των μέγιστων και των ελάχιστων στροφών προσδιορισμού χάρτη με ελάχιστο αίτημα χειριστή.

Η δοκιμή συνεχίζεται αμέσως μετά τον προσδιορισμό του χάρτη καμπύλης πλήρους φορτίου σύμφωνα με το σημείο 4.3.1. Εφόσον υπάρξει σχετικό αίτημα του κατασκευαστή, η καμπύλη ετεροκίνησης μπορεί να καταγραφεί χωριστά. Σε αυτή την περίπτωση, καταγράφεται η θερμοκρασία του λαδιού κινητήρα στο τέλος της εκτέλεσης δοκιμής καμπύλης πλήρους φορτίου που πραγματοποιείται σύμφωνα με το σημείο 4.3.1 και ο κατασκευαστής αποδεικνύει σε αρμόδια για την έγκριση αρχή ότι η θερμοκρασία του λαδιού κινητήρα στην αρχή της καμπύλης ετεροκίνησης συμμορφώνεται με την προαναφερθείσα θερμοκρασία με απόκλιση ±2K.

Κατά την έναρξη της εκτέλεσης δοκιμής για την καμπύλη ετεροκίνησης κινητήρα, ο κινητήρας λειτουργεί με ελάχιστο αίτημα χειριστή στις μέγιστες στροφές προσδιορισμού χάρτη που καθορίζονται στο σημείο 7.4.3. του παραρτήματος 4 του κανονισμού ΟΕΕ/ΗΕ αριθ. 49 αναθ. 06. Μόλις η ροπή ετεροκίνησης σταθεροποιηθεί στη μέση τιμή της με απόκλιση ±5 % για τουλάχιστον 10 δευτερόλεπτα, ξεκινά η καταγραφή των δεδομένων και οι στροφές κινητήρα μειώνονται με μέσο ρυθμό 8 ±1 min– 1/s από τις μέγιστες στις ελάχιστες στροφές προσδιορισμού χάρτη που καθορίζονται στο σημείο 7.4.3. του παραρτήματος 4 του κανονισμού ΟΕΕ/ΗΕ αριθ. 49 αναθ. 06.

4.3.3 Δοκιμή WHTC

Η δοκιμή WHTC εκτελείται σύμφωνα με το παράρτημα 4 του κανονισμού ΟΕΕ/ΗΕ αριθ. 49 αναθ. 06. Τα σταθμισμένα αποτελέσματα δοκιμής εκπομπών συμμορφώνονται με τα ισχύοντα όρια που καθορίζονται στον κανονισμό (ΕΚ) αριθ. 595/2009.

Η καμπύλη πλήρους φορτίου κινητήρα που καταγράφεται σύμφωνα με το σημείο 4.3.1 χρησιμοποιείται για την απομαλοποίηση του κύκλου αναφοράς και όλων των υπολογισμών των τιμών αναφοράς που πραγματοποιούνται σύμφωνα με τα σημεία 7.4.6, 7.4.7 και 7.4.8 του παραρτήματος 4 του κανονισμού ΟΕΕ/ΗΕ αριθ. 49 αναθ. 06.

4.3.3.1 Καταγραφή σημάτων μέτρησης και δεδομένων

Πέραν των διατάξεων που καθορίζονται στο παράρτημα 4 του κανονισμού ΟΕΕ/ΗΕ αριθ. 49 αναθ. 06, καταγράφεται η πραγματική ροή μάζας καυσίμου που καταναλώνει ο κινητήρας σύμφωνα με το σημείο 3.4.

4.3.4 Δοκιμή WHSC

Η δοκιμή WHTC εκτελείται σύμφωνα με το παράρτημα 4 του κανονισμού ΟΕΕ/ΗΕ αριθ. 49 αναθ. 06. Τα αποτελέσματα δοκιμής εκπομπών συμμορφώνονται με τα ισχύοντα όρια που καθορίζονται στον κανονισμό (ΕΚ) αριθ. 595/2009.

Η καμπύλη πλήρους φορτίου κινητήρα που καταγράφεται σύμφωνα με το σημείο 4.3.1 χρησιμοποιείται για την απομαλοποίηση του κύκλου αναφοράς και όλων των υπολογισμών των τιμών αναφοράς που πραγματοποιούνται σύμφωνα με τα σημεία 7.4.6, 7.4.7 και 7.4.8 του παραρτήματος 4 του κανονισμού ΟΕΕ/ΗΕ αριθ. 49 αναθ. 06.

4.3.4.1 Καταγραφή σημάτων μέτρησης και δεδομένων

Πέραν των διατάξεων που καθορίζονται στο παράρτημα 4 του κανονισμού ΟΕΕ/ΗΕ αριθ. 49 αναθ. 06, καταγράφεται η πραγματική ροή μάζας καυσίμου που καταναλώνει ο κινητήρας σύμφωνα με το σημείο 3.4.

4.3.5 Κύκλος προσδιορισμού χάρτη κατανάλωσης καυσίμου (FCMC)

Ο κύκλος προσδιορισμού χάρτη κατανάλωσης καυσίμου (FCMC) σύμφωνα με το παρόν σημείο παραλείπεται για όλους τους άλλους κινητήρες εκτός του μητρικού κινητήρα εκπομπών CO2 της σειράς κινητήρων εκπομπών CO2. Τα δεδομένα χάρτη καυσίμου που καταγράφονται για τον μητρικό κινητήρα εκπομπών CO2 της σειράς κινητήρων εκπομπών CO2 εφαρμόζονται επίσης για το σύνολο των κινητήρων που περιλαμβάνονται στην ίδια σειρά κινητήρων εκπομπών CO2.

Σε περίπτωση που κατόπιν αιτήματος του κατασκευαστή εφαρμόζονται οι διατάξεις που καθορίζονται στο άρθρο 15 παράγραφος 5 του παρόντος κανονισμού, ο κύκλος προσδιορισμού χάρτη κατανάλωσης καυσίμου εκτελείται και για τον συγκεκριμένο κινητήρα.

Ο χάρτης καυσίμου κινητήρα μετράται σε σειρά σημείων λειτουργίας του κινητήρα υπό σταθερές συνθήκες, όπως αυτά καθορίζονται σύμφωνα με το σημείο 4.3.5.2. Οι παράμετροι μέτρησης του εν λόγω χάρτη είναι η κατανάλωση καυσίμου σε g/h με βάση τις στροφές κινητήρα σε min– 1 και η ροπή κινητήρα σε Nm.

4.3.5.1 Χειρισμός διακοπών στη διάρκεια του FCMC

Σε περίπτωση αναγέννησης μετεπεξεργασίας στη διάρκεια του FCMC για κινητήρες που είναι εξοπλισμένοι με συστήματα μετεπεξεργασίας καυσαερίων τα οποία λειτουργούν με βάση την περιοδική αναγέννηση, όπως καθορίζεται σύμφωνα με το σημείο 6.6 του παραρτήματος 4 του κανονισμού ΟΕΕ/ΗΕ αριθ. 49 αναθ.06, όλες οι μετρήσεις στη συγκεκριμένη κατάσταση λειτουργίας στροφών κινητήρα ακυρώνονται. Η αναγέννηση ολοκληρώνεται και, στη συνέχεια, η διαδικασία συνεχίζεται όπως περιγράφεται στο σημείο 4.3.5.1.1.

Σε περίπτωση που στη διάρκεια του FCMC παρουσιαστεί απροσδόκητη διακοπή, δυσλειτουργία ή σφάλμα, όλες οι μετρήσεις στη συγκεκριμένη κατάσταση λειτουργίας στροφών κινητήρα ακυρώνονται και ο κατασκευαστής επιλέγει να συνεχίσει με έναν από τους εξής τρόπους:

4.3.5.1.1 Διατάξεις συνέχισης του FCMC

Ο κινητήρας εκκινείται και προθερμαίνεται σύμφωνα με το σημείο 7.4.1. του παραρτήματος 4 του κανονισμού ΟΕΕ/ΗΕ αριθ. 49 αναθ. 06. Μετά την προθέρμανση, ο κινητήρας προετοιμάζεται τιθέμενος σε λειτουργία επί 20 λεπτά στο στάδιο 9, όπως καθορίζεται στον πίνακα 1 του σημείου 7.2.2. του παραρτήματος 4 του κανονισμού ΟΕΕ/ΗΕ αριθ. 49 αναθ. 06.

Η καμπύλη πλήρους φορτίου κινητήρα που καταγράφεται σύμφωνα με το σημείο 4.3.1 χρησιμοποιείται για την απομαλοποίηση των τιμών αναφοράς του σταδίου 9 που εκτελείται σύμφωνα με τα σημεία 7.4.6, 7.4.7 και 7.4.8 του παραρτήματος 4 του κανονισμού ΟΕΕ/ΗΕ αριθ. 49 αναθ. 06.

Αμέσως μετά την ολοκλήρωση της προετοιμασίας, οι τιμές-στόχοι για τις στροφές και τη ροπή κινητήρα μεταβάλλονται γραμμικά εντός 20 έως 46 δευτερολέπτων στο υψηλότερο σημείο ρύθμισης στόχο ροπής του επόμενου υψηλότερου σημείου ρύθμισης στόχου στροφών κινητήρα σε σχέση με το συγκεκριμένο σημείο ρύθμισης στόχο στροφών κινητήρα στο οποίο παρουσιάστηκε η διακοπή του FCMC. Εάν το σημείο ρύθμισης στόχος επιτευχθεί σε λιγότερο από 46 δευτερόλεπτα, ο εναπομένων χρόνος έως τα 46 δευτερόλεπτα χρησιμοποιείται για σταθεροποίηση.

Για τη σταθεροποίηση, η λειτουργία του κινητήρα συνεχίζεται από το συγκεκριμένο σημείο σύμφωνα με την αλληλουχία των φάσεων δοκιμής που καθορίζεται στο σημείο 4.3.5.5, χωρίς να καταγράφονται τιμές μέτρησης.

Όταν επιτευχθεί το υψηλότερο σημείο ρύθμισης στόχος ροπής στο συγκεκριμένο σημείο ρύθμισης στόχο στροφών κινητήρα στο οποίο παρουσιάστηκε η διακοπή, η καταγραφή των τιμών μέτρησης συνεχίζεται από το εν λόγω σημείο και μετά σύμφωνα με την αλληλουχία των φάσεων δοκιμής που καθορίζεται στο σημείο 4.3.5.5.

4.3.5.2 Πλέγμα σημείων ρύθμισης στόχων

Το πλέγμα σημείων ρύθμισης στόχων καθορίζεται με κανονικοποιημένο τρόπο και απαρτίζεται από 10 σημεία ρύθμισης στόχους στροφών κινητήρα και 11 σημεία ρύθμισης στόχους ροπής. Η μετατροπή των καθορισμένων κανονικοποιημένων σημείων ρύθμισης στις πραγματικές τιμές-στόχους των σημείων ρύθμισης στροφών και ροπής κινητήρα για τον μεμονωμένο υπό δοκιμή κινητήρα βασίζεται στην καμπύλη πλήρους φορτίου κινητήρα του μητρικού κινητήρα εκπομπών CO2- της σειράς κινητήρων εκπομπών CO2 που καθορίζεται σύμφωνα με το προσάρτημα 3 του παρόντος παραρτήματος, και καταγράφεται σύμφωνα με το σημείο 4.3.1.

4.3.5.2.1 Προσδιορισμός των σημείων ρύθμισης στόχων στροφών κινητήρα

Τα 10 σημεία ρύθμισης στόχοι στροφών κινητήρα προσδιορίζονται με βάση 4 βασικά σημεία ρύθμισης στόχους στροφών κινητήρα και 6 πρόσθετα σημεία ρύθμισης στόχους στροφών κινητήρα.

Οι στροφές κινητήρα nidle, nlo, npref, n95h και nhi προσδιορίζονται με βάση την καμπύλη πλήρους φορτίου κινητήρα του μητρικού κινητήρα εκπομπών CO2 της σειράς κινητήρων εκπομπών CO2 που καθορίζεται σύμφωνα με το προσάρτημα 3 του παρόντος παραρτήματος, και καταγράφονται σύμφωνα με το σημείο 4.3.1 μέσω της εφαρμογής των καθορισμένων χαρακτηριστικών στροφών κινητήρα σύμφωνα με το σημείο 7.4.6. του παραρτήματος 4 του κανονισμού ΟΕΕ/ΗΕ αριθ. 49 αναθ. 06.

Οι στροφές κινητήρα n57 προσδιορίζονται βάσει της ακόλουθης εξίσωσης:

n57 = 0,565 × (0,45 × nlo + 0,45 × npref + 0,1 × nhi – nidle) × 2,0327 + nidle

Τα 4 βασικά σημεία ρύθμισης στόχοι στροφών κινητήρα προσδιορίζονται ως εξής:

Οι πιθανές αποστάσεις μεταξύ των σημείων ρύθμισης στροφών προσδιορίζονται βάσει των ακόλουθων εξισώσεων:

Οι απόλυτες τιμές των πιθανών αποκλίσεων μεταξύ των δύο τμημάτων προσδιορίζονται βάσει των ακόλουθων εξισώσεων:

Τα 6 πρόσθετα σημεία ρύθμισης στόχοι στροφών κινητήρα προσδιορίζονται με βάση τη μικρότερη από τις τρεις τιμές dn44, dn35 και dn53 σύμφωνα με τις ακόλουθες διατάξεις:

Στο σχήμα 1 απεικονίζεται εν είδει παραδείγματος ο προσδιορισμός των σημείων ρύθμισης στόχων στροφών κινητήρα σύμφωνα με το υποσημείο 1) ανωτέρω.

Σχήμα 1

Προσδιορισμός των σημείων ρύθμισης στροφών

4.3.5.2.2 Προσδιορισμός των σημείων ρύθμισης στόχων ροπής

Τα 11 σημεία ρύθμισης στόχοι ροπής προσδιορίζονται με βάση 2 βασικά σημεία ρύθμισης στόχους ροπής και 9 πρόσθετα σημεία ρύθμισης στόχους ροπής. Τα 2 βασικά σημεία ρύθμισης στόχοι ροπής προσδιορίζονται με βάση μηδενική ροπή κινητήρα και το μέγιστο πλήρες φορτίο κινητήρα του μητρικού κινητήρα εκπομπών CO2 που καθορίζεται σύμφωνα με το σημείο 4.3.1. (συνολική μέγιστη ροπή Tmax_overall). Τα 9 πρόσθετα σημεία ρύθμισης στόχοι ροπής προσδιορίζονται μέσω της διαίρεσης της κλίμακας από μηδενική ροπή στη συνολική μέγιστη ροπή, Tmax_overall, σε 10 ισαπέχοντα τμήματα.

Όλα τα σημεία ρύθμισης στόχοι ροπής σε συγκεκριμένο σημείο ρύθμισης στόχο στροφών κινητήρα που υπερβαίνουν την οριακή τιμή που καθορίζεται από την τιμή ροπής πλήρους φορτίου στο συγκεκριμένο σημείο ρύθμισης στόχο στροφών κινητήρα μείον το 5 % της Tmax_overall, αντικαθίστανται από την τιμή ροπής πλήρους φορτίου στο συγκεκριμένο σημείο ρύθμισης στόχο στροφών κινητήρα. Στο Σχήμα 2 απεικονίζεται εν είδει παραδείγματος ο προσδιορισμός των σημείων ρύθμισης στόχων ροπής.

Σχήμα 2

Προσδιορισμός των σημείων ρύθμισης ροπής

4.3.5.3 Καταγραφή σημάτων μέτρησης και δεδομένων

Καταγράφονται τα ακόλουθα δεδομένα μέτρησης:

Η μέτρηση των αέριων ρύπων διενεργείται σύμφωνα με τα σημεία 7.5.1, 7.5.2, 7.5.3, 7.5.5, 7.7.4, 7.8.1, 7.8.2, 7.8.4 και 7.8.5 του παραρτήματος 4 του κανονισμού ΟΕΕ/ΗΕ αριθ. 49 αναθ. 06.

Για τους σκοπούς του σημείου 7.8.4 του παραρτήματος 4 του κανονισμού ΟΕΕ/ΗΕ αριθ. 49 αναθ. 06, ως «κύκλος δοκιμής» στο αναφερθέν σημείο νοείται η πλήρης αλληλουχία φάσεων από την προετοιμασία σύμφωνα με το σημείο 4.3.5.4 έως τον τερματισμό της αλληλουχίας των φάσεων δοκιμής σύμφωνα με το σημείο 4.3.5.5.

4.3.5.4 Προετοιμασία του συστήματος κινητήρα

Το σύστημα αραίωσης, εάν υπάρχει, και ο κινητήρας εκκινούνται και προθερμαίνονται σύμφωνα με το σημείο 7.4.1. του παραρτήματος 4 του κανονισμού ΟΕΕ/ΗΕ αριθ. 49 αναθ. 06.

Μετά την ολοκλήρωση της προθέρμανσης, ο κινητήρας και το σύστημα δειγματοληψίας προετοιμάζονται δια της θέσης του κινητήρα σε λειτουργία επί 20 λεπτά στο στάδιο 9, όπως καθορίζεται στον πίνακα 1 του σημείου 7.2.2. του παραρτήματος 4 του κανονισμού ΟΕΕ/ΗΕ αριθ. 49 αναθ. 06, και της ταυτόχρονης θέσης σε λειτουργία του συστήματος αραίωσης.

Η καμπύλη πλήρους φορτίου κινητήρα του μητρικού κινητήρα εκπομπών CO2 της σειράς κινητήρων εκπομπών CO2 που καταγράφεται σύμφωνα με το σημείο 4.3.1 χρησιμοποιείται για την απομαλοποίηση των τιμών αναφοράς του σταδίου 9 που εκτελείται σύμφωνα με τα σημεία 7.4.6, 7.4.7 και 7.4.8 του παραρτήματος 4 του κανονισμού ΟΕΕ/ΗΕ αριθ. 49 αναθ. 06.

Αμέσως μετά την ολοκλήρωση της προετοιμασίας, οι τιμές-στόχοι για τις στροφές και τη ροπή κινητήρα μεταβάλλονται γραμμικά εντός 20 έως 46 δευτερολέπτων έως ότου να αντιστοιχούν στο πρώτο σημείο ρύθμισης στόχο της αλληλουχίας των φάσεων δοκιμής σύμφωνα με το σημείο 4.3.5.5. Εάν το πρώτο σημείο ρύθμισης στόχος επιτευχθεί σε λιγότερο από 46 δευτερόλεπτα, ο εναπομένων χρόνος έως τα 46 δευτερόλεπτα χρησιμοποιείται για σταθεροποίηση.

4.3.5.5 Αλληλουχία των φάσεων δοκιμής

Η αλληλουχία των φάσεων δοκιμής αποτελείται από σημεία ρύθμισης στόχους υπό σταθερές συνθήκες με καθορισμένες στροφές και ροπή κινητήρα σε κάθε σημείο ρύθμισης σύμφωνα με το σημείο 4.3.5.2 και καθορισμένες βαθμίδες μετάβασης από το ένα σημείο ρύθμισης στόχο στο επόμενο.

Το υψηλότερο σημείο ρύθμισης στόχος ροπής σε κάθε επίπεδο στροφών κινητήρα στόχο λειτουργεί με μέγιστο αίτημα χειριστή.

Το πρώτο σημείο ρύθμισης στόχος προσδιορίζεται στο υψηλότερο σημείο ρύθμισης στόχο στροφών κινητήρα και στο υψηλότερο σημείο ρύθμισης στόχο ροπής.

Για να καλυφθεί το σύνολο των σημείων ρύθμισης στόχων πρέπει να εκτελούνται τα ακόλουθα στάδια:

Στο σχήμα 3 απεικονίζονται τα τρία διαφορετικά στάδια που πρέπει να ακολουθούνται σε κάθε σημείο ρύθμισης μέτρησης για τη δοκιμή, σύμφωνα με το υποσημείο 1) ανωτέρω.

Σχήμα 3

Στάδια που πρέπει να ακολουθούνται σε κάθε σημείο ρύθμισης μέτρησης

Στο σχήμα 4 απεικονίζεται εν είδει παραδείγματος η αλληλουχία των σημείων ρύθμισης μέτρησης υπό σταθερές συνθήκες που πρέπει να ακολουθούνται για τη δοκιμή.

Σχήμα 4

Αλληλουχία σημείων ρύθμισης μέτρησης υπό σταθερές συνθήκες

4.3.5.6 Αξιολόγηση δεδομένων με σκοπό την παρακολούθηση εκπομπών

Στη διάρκεια του FCMC, παρακολουθούνται οι αέριοι ρύποι σύμφωνα με το σημείο 4.3.5.3. Εφαρμόζονται οι καθορισμένες χαρακτηριστικές στροφές κινητήρα σύμφωνα με το σημείο 7.4.6. του παραρτήματος 4 του κανονισμού ΟΕΕ/ΗΕ αριθ. 49 αναθ. 06.

4.3.5.6.1 Προσδιορισμός της περιοχής ελέγχου

Η περιοχή ελέγχου για την παρακολούθηση των εκπομπών στη διάρκεια του FCMC προσδιορίζεται σύμφωνα με τα σημεία 4.3.5.6.1.1 και 4.3.5.6.1.2.

4.3.5.6.1.1 Κλίμακα στροφών κινητήρα για την περιοχή ελέγχου

4.3.5.6.1.2 Κλίμακα ροπής και ισχύος κινητήρα για την περιοχή ελέγχου

Στο σχήμα 5 απεικονίζεται εν είδει παραδείγματος ο προσδιορισμός της κλίμακας στροφών, ροπής και ισχύος κινητήρα για την περιοχή ελέγχου.

Σχήμα 5

Παράδειγμα προσδιορισμού της κλίμακας στροφών, ροπής και ισχύος κινητήρα για την περιοχή ελέγχου

control area

n30

nhi

lower boundary (based on full load curve of lowest rating in CO2-family)

original full load curve of CO2-parent engine

upper boundary (defined by increased full load curve)

Engine speed

Engine torque

Tmax_overall